Here is a page extracted from Wikipedia that may contain CSS, HTML, and a lot of unformatted text.

Title: Halle (Saxonia-Anhalt)
Content: Halle ye una ciudat alemana, en o Estau de Saxonia-Anhalt, d'o cual ye una ciudat-districto sin denguna dependencia con os districtos d'o estato.

A suya población ye de 233.107 habitants (2012) en una superficie de 135,01 km², con una densidat de población de 1.720,32 hab/km².

A localidat ye situata a o canto d'o río Saale, un afluent d'o río Elba, a 87 metros d'altaria sobre o livel d'a mar.

Etimolochía 
O nombre d'a ciudat ye d'orichen celta, y deriva d'a palabra hall, o nombre d'a sal en ixas luengas, por estar amanatas a Halle bellas menas d'ixe mineral.

Historia 
Se conoix a construcción en 806 d'una chicota fortificación en o lugar, ta protecher os chacimientos de sal d'a redolada, que en ixas envueltas teneban una gran importancia economica.

Os millors momentos d'a historia d'a ciudat estioron os sieglos XIV-XVI, cuan se i construyó o suyo castiello (o Moritzburg), que dica 1541 estió a residencia d'os bispes de Magdeburgo.

Sindembargo, a ciudat tenió muitos danyos mientres a Guerra d'os Treinta Anyos y tamién mientres a Segunda Guerra Mundial por os bombardeyos aerios d'os Aliatos.

Localidaz achirmanatas 
 1968:  Oulu (Ostrobotnia d'o Norte, Finlandia).
 1975:  Coimbra (Rechión Centro, Portugal).
 1975:  Linz (Alta Austria, Austria).
 1976:  Grenoble (Isèra, Francia).
 1987:  Karlsruhe (Baden-Wurtemberg, Alemanya).
 1992:  Hildesheim (Baixa Saxonia, Alemanya).
 1997:  Ufa (Baixkiria, Rusia).
 2009:  Jiaxing (Zhejiang, Republica Popular de China.
 2011:  Savannah (Cheorchia, Estaus Unius).

Vinclos externos 

 Pachina web oficial municipal.

Referencias 

Localidaz de Saxonia-Anhalt